CELEX: 32008D0686
Language: sk
Date: 2008-08-20 00:00:00
Title: 2008/686/ES: Rozhodnutie Komisie z  20. augusta 2008 , ktorým sa mení a dopĺňa rozhodnutie 2005/59/ES, pokiaľ ide o oblasti, v ktorých sa majú na Slovensku uskutočňovať plány eradikácie klasického moru ošípaných u diviačej zveri a núdzového očkovania diviačej zveri proti klasickému moru ošípaných [oznámené pod číslom K(2008) 4428]

22.8.2008   
            
            
               SK
            
            
               Úradný vestník Európskej únie
            
            
               L 224/13
            
         
      ROZHODNUTIE KOMISIE
   
   z 20. augusta 2008,
   ktorým sa mení a dopĺňa rozhodnutie 2005/59/ES, pokiaľ ide o oblasti, v ktorých sa majú na Slovensku uskutočňovať plány eradikácie klasického moru ošípaných u diviačej zveri a núdzového očkovania diviačej zveri proti klasickému moru ošípaných
   [oznámené pod číslom K(2008) 4428]
   (Iba slovenské znenie je autentické)
   (2008/686/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej článok 16 ods. 1 a článok 20 ods. 2,
   keďže:
   
               (1)
            
            
               V rozhodnutí Komisie 2005/59/ES (2) sa schválili plány, ktoré predložilo Slovensko 31. augusta 2004 na účely eradikácie klasického moru ošípaných u diviačej zveri a núdzového očkovania takýchto ošípaných v tých oblastiach tohto členského štátu, ktoré sú stanovené v prílohe k uvedenému rozhodnutiu.
            
         
               (2)
            
            
               Slovensko teraz oboznámilo Komisiu s nedávnym vývojom situácie, pokiaľ ide o klasický mor ošípaných u diviačej zveri v tomto členskom štáte. Na základe dostupných epidemiologických informácií treba opatrenia stanovené v pláne eradikácie klasického moru ošípaných u diviačej zveri a núdzového očkovania takýchto ošípaných rozšíriť tak, aby zahŕňali celé územie okresov Rimavská Sobota, Nové Zámky, Levice a Komárno.
            
         
               (3)
            
            
               V záujme prehľadnosti právnych predpisov Spoločenstva by sa príloha k rozhodnutiu 2005/59/ES mala nahradiť znením prílohy k tomuto rozhodnutiu.
            
         
               (4)
            
            
               Rozhodnutie 2005/59/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2005/59/ES sa nahrádza znením prílohy k tomuto rozhodnutiu.
   Článok 2
   Toto rozhodnutie je určené Slovenskej republike.
   
      V Bruseli 20. augusta 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 316, 1.12.2001, s. 5. Smernica naposledy zmenená a doplnená rozhodnutím Komisie 2007/729/ES (Ú. v. EÚ L 294, 13.11.2007, s. 26).
   
      (2)  Ú. v. EÚ L 24, 27.1.2005, s. 46. Rozhodnutie naposledy zmenené a doplnené rozhodnutím 2008/88/ES (Ú. v. EÚ L 28, 1.2.2008, s. 34).
   
      PRÍLOHA
      
         
            „PRÍLOHA
            1.   Oblasti, kde sa má uskutočňovať plán eradikácie klasického moru ošípaných u diviačej zveri
            Územie Regionálnej veterinárnej a potravinovej správy (RVPS) Žiar nad Hronom (s pôsobnosťou v okresoch Žiar nad Hronom, Žarnovica a Banská Štiavnica), Zvolen (s pôsobnosťou v okresoch Zvolen, Krupina a Detva), Lučenec (s pôsobnosťou v okresoch Lučenec a Poltár), Veľký Krtíš (s pôsobnosťou v okrese Veľký Krtíš), Komárno (s pôsobnosťou v okrese Komárno), Nové Zámky (s pôsobnosťou v okrese Nové Zámky), Levice (s pôsobnosťou v okrese Levice) a Rimavská Sobota (s pôsobnosťou v okrese Rimavská Sobota).
            2.   Oblasti, kde sa má uskutočňovať plán núdzového očkovania proti klasickému moru ošípaných u diviačej zveri
            Územie Regionálnej veterinárnej a potravinovej správy (RVPS) Žiar nad Hronom (s pôsobnosťou v okresoch Žiar nad Hronom, Žarnovica a Banská Štiavnica), Zvolen (s pôsobnosťou v okresoch Zvolen, Krupina a Detva), Lučenec (s pôsobnosťou v okresoch Lučenec a Poltár), Veľký Krtíš (s pôsobnosťou v okrese Veľký Krtíš), Komárno (s pôsobnosťou v okrese Komárno), Nové Zámky (s pôsobnosťou v okrese Nové Zámky), Levice (s pôsobnosťou v okrese Levice) a Rimavská Sobota (s pôsobnosťou v okrese Rimavská Sobota).“